**Հ Ա Շ Վ Ե Տ Վ ՈՒ Թ Յ ՈՒ Ն**

(Տեղեկանք-հիմնավորում)

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի կատարման տարեկան

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի փաստացի եկամուտները կազմել են 3,551,052.3 հազար դրամ, ծրագրված (ճշտված) 3,684,656.5 հազար դրամի նկատմամբ, կամ կատարողականը կազմել է 96.4%։ Ընդ որում` Արթիկ համայնքի 2024 թվականի բյուջեի վարչական մասով ծրագրված (ճշտված) 2,765,227.6 հազար դրամ եկամուտների դիմաց փաստացի մուտքագրվել է 2,807,322.4  հազար դրամ՝ ապահովելով 101.5% կատարողական:

Հայաստանի Հանրապետության Շիրակի մարզի Արթիկ համայնքի 2024 թվականի ճշտված բյուջեով սեփական եկամուտները ծրագրվել են 735,115.6 հազար դրամ, որի դիմաց փաստացի կատարողականը կազմել է 776,544.0 հազար դրամ կամ 105.6%։

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի միջոցների հաշվին իրականացվել է 3,413,527.9 հազար դրամի ծախսեր` կազմելով ճշտված ծրագրի 85.8%-ը։ Ծրագրված ցուցանիշների նկատմամբ թերֆինանսավորումները հիմնականում պայմանավորված են գնումների գործընթացում առաջացած խնայողություններով:

Ստորև ներկայացվում է Հայաստանի Հանրապետության Շիրակի մարզի Արթիկ համայնքի 2024 թվականի բյուջեի փաստացի եկամուտների և ծախսերի առավել մանրամասն քանակական և համեմատական վերլուծությունը։

***Եկամուտներ***

 Հայաստանի Հանրապետության Շիրակի մարզի Արթիկ համայնքի 2024 թվականի բյուջեի փաստացի եկամուտների 12.3 %-ը ձևավորվել է հարկային եկամուտների և տուրքերի հաշվին, որից 3.6 %-ը` գույքային հարկեր անշարժ գույքից, 7.9%-ը` գույքային հարկեր այլ գույքից, 0.5%-ը` տեղական տուրքերից, 0.3%-ը` համայնքի բյուջե վճարվող պետական տուրքերից։ Հաշվետու ժամանակահատվածում փաստացի եկամուտների 78.0%-ը ձևավորվել է պաշտոնական դրամաշնորհների հաշվին, 9․7%-ը՝ այլ եկամուտների հաշվին, որից 1.4%-ը` գույքի վարձակալության դիմաց եկամուտներից, 0.1%-ը` համայնքի բյուջեի եկամուտներ ապրանքների մատակարարումից և ծառայությունների մատուցումից, 4.1%-ը` վարչական գանձումներից,0.01%-ը՝ մուտքեր տույժերից և տուգանքներից, 4.1%-ը` օրենքով և իրավական այլ ակտերով սահմանված համայնքի բյուջե մոտքագրման ենթակա այլ եկամուտներից։

**Հարկեր և տուրքեր.**

Տեղական տուրքերի գծով փաստացի հավաքագրվել է 17,867.9 հազար դրամ` ծրագրված 17,580.0 հազար դրամի դիմաց կամ 101.6 %, որը պակաս է 2023 թվականի համապատասխան ցուցանիշից 2,085.4 հազար դրամով: Տեղական տուրքերի կազմում համայնքի վարչական տարածքում շենքերի, շինությունների և քաղաքաշինական այլ օբյեկտների քանդման թույլտվության համար մուտքերը կազմել է 135.0 հազար դրամ՝ ծրագրված 180.0 հազար դրամի նկատմամբ: Համայնքի վարչական տարածքում նոր շենքերի, շինությունների և ոչ հիմնական շինությունների շինարարության (տեղադրման) թույլտվության համար մուտքերը կազմել է 1348.0 հազար դրամ՝ ծրագրված 1200.0 հազար դրամի նկատմամբ կամ 112․3%: Համայնքի վարչական տարածքում գոյություն ունեցող շենքերի և շինությունների վերակառուցման, ուժեղացման, վերականգնման, արդիականացման և բարեկարգման աշխատանքներ կատարելու թույլտվության համար մուտքերը կազմել է 0.0 հազար դրամ՝ ծրագրված 45.0 հազար դրամի նկատմամբ: Համայնքի վարչական տարածքում առևտրի, հանրային սննդի, զվարճանքի, շահումով խաղերի և վիճակախաղերի կազմակերպման օբյեկտներին, խաղատներին և բաղնիքներին (սաունաներին), ժամը 24.00-ից հետո աշխատելու թույլտվության համար մուտքերը կազմել է 50.0 հազար դրամ՝ ծրագրված 50.0 հազար դրամի նկատմամբ կամ 100․0%:Տեղական տուրքերի կազմում արտաքին գովազդ տեղադրելու թույլտվության համար մուտքերը կազմել է 2,966.8 հազար դրամ՝ ծրագրված 2,750.0 հազար դրամի նկատմամբ կամ 107.9%: Ոգելից խմիչքների ու ծխախոտի արտադրանքի վաճառքի համար տուրքերի մասով մուտքերը կազմել են 8,375.1 հազար դրամ՝ ծրագրված 8,525.0 հազար դրամի նկատմամբ կամ 98․2%: Համայնքի վարչական տարածքում, սահմանամերձ և բարձրլեռնային համայնքների վարչական տարածքում օրենքով և այլ իրավական ակտերով սահմանված պահանջները բավարարող լցավորման յուրաքանչյուր կայանում հեղուկ վառելիքի, սեղմված բնական կամ հեղուկացված նավթային գազերի վաճառքի թույլտվության համար տուրքերի մասով մուտքերը կազմել են 3,500.0 հազար դրամ՝ ծրագրված 3,300.0 հազար դրամի նկատմամբ կամ 106.1%: Համայնքի վարչական տարածքում, սահմանամերձ և բարձրլեռնային համայնքների վարչական տարածքում գտնվող խանութներում, կրպակներում, հեղուկ վառելիքի կամ սեղմված բնական կամ հեղուկացված նավթային կամ ածխաջրածնային գազերի մանրածախ առևտրի կետերում, ավտոլվացման կետերում, ավտոմեքենաների տեխնիկական սպասարկման և նորոգման ծառայության օբյեկտներում տնտեսավարողի գործունեության յուրաքանչյուր վայրում տեխնիկական հեղուկների վաճառքի թույլտվության համար տուրքերի մասով մուտքերը կազմել են 390.0 հազար դրամ՝ ծրագրված 390.0 հազար դրամի նկատմամբ կամ 100.0%: Համայնքի վարչական տարածքում հանրային սննդի կազմակերպման և իրականացման (համայնքի ավագանու որոշմամբ սահմանված կանոններին համապատասխան)՝ տնտեսավարողի գործունեության համար առանձնացված յուրաքանչյուր վայրում հանրային սննդի կազմակերպման և իրականացման թույլտվության համար տուրքերի մասով մուտքերը կազմել են 578.0 հազար դրամ՝ ծրագրված 490.0 հազար դրամի նկատմամբ կամ 118.0%: Իրավաբանական անձանց և անհատ ձեռնարկատերերին համայնքի վարչական տարածքում «Առևտրի և ծառայությունների մասին» Հայաստանի Հանրապետության օրենքով սահմանված՝ բացօթյա առևտուր կազմակերպելու թույլտվության համար տուրքերի մասով մուտքերը կազմել են 75.0 ազար դրամ՝ ծրագրված 300.0 հազար դրամի նկատմամբ կամ 25.0%: Համայնքի վարչական տարածքում թանկարժեք մետաղներից պատրաստված իրերի որոշակի վայրում մանրածախ առք ու վաճառք իրականացնելու թույլտվության համար տուրքերի մասով մուտքերը կազմել են 400.0 հազար դրամ՝ ծրագրված 350.0 հազար դրամի նկատմամբ կամ 114․3%:

Թեև տեղական տուրքերի որոշ տեսակների մասով առկա են ծրագրված ցուցանիշների թերակատարումներ և գերակատարումներ, սակայն պետք է հաշվի առնել, որ ցուցանիշները ծրագրվում են կանխատեսելիության սկզբունքով, իսկ գանձումն իրականացվում է հաշվետու տարում փաստացի հաշվառման տվյալներով, որն իր հերթին իրականացվել է ամբողջությամբ:

Այսպիսով հարկային եկամուտների և տուրքերի մասով 2024 թվականի փաստացի կատարման ցուցանիշները կազմել են 435,118.5 հազար դրամ` ծրագրված (ճշտված) 416,989.6 հազար դրամի նկատմամբ կամ 104.3%, որն ավելի է 2023 թվականի համապատասխան ցուցանիշից 51,822.0 հազար դրամով:

Այդ թվում`

- գույքային հարկեր անշարժ գույքի գծով փաստացի կատարողական ցուցանիշները կազմել են 126,375.2 հազար դրամ, ծրագրված (ճշտված) 122,197.4 հազար դրամի նկատմամբ կամ կատարողականը կազմել է 103.4%, որը 2023 թվականի փաստացի ցուցանիշից ավել է 22,195.8 հազար դրամով,

- Փոխադրամիջոցների գույքահարկի մասով մուտքերը կազմել են 279,743.3 հազար դրամ, նախատեսված 270,212.2 հազար դրամի դիմաց, կատարողականը կազմել է 103.5%, որը 2023 թվականի փաստացի ցուցանիշից ավել է 31,392․9 հազար դրամով,

- տեղական տուրքերի գծով փաստացի կատարման ցուցանիշները կազմել են 17,867.9 հազար դրամ՝ նախատեսված (ճշտված) 17,580.0 հազար դրամի դիմաց, կամ կատարողականը կազմել է 101.6%, որը 2023 թվականի փաստացի ցուցանիշից պակաս է 2,085.4 հազար դրամով,

- պետական տուրքերի գծով փաստացի հավաքագրվել է 11,132.1 հազար դրամ` ծրագրված 7,000.0 հազար դրամի դիմաց կամ 159.0%, որը 2023 թվականի փաստացի ցուցանիշից ավել է 318.6 հազար դրամով, որից

* քաղաքացիական կացության ակտեր գրանցելու հետ կապված համապատասխան գործարքներից՝  3466.0 հազար դրամ՝ նախատեսված (ճշտված) 3,000.0 հազար դրամի դիմաց, կամ կատարողականը կազմել է 115.5%,
* նոտարական գրասենյակների կողմից նոտարական ծառայությունների հետ կապված համապատասխան գործարքներից՝ 7,666.1 հազար դրամ՝ նախատեսված (ճշտված) 4,000.0 հազար դրամի դիմաց, կամ կատարողականը կազմել է 191.6%,
* **Պաշտոնական դրամաշնորհներ.**

Պաշտոնական դրամաշնորհների մասով մուտքերը կազմել են 2,770,502.3 հազար դրամ, ծրագրված (ճշտված) 2,945,542.9 հազար դրամի նկատմամբ, կամ կատարվել է 94.1%-ը, որից Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաների գծով փաստացի մուտքերը կազմել են 2,023,245.4 հազար դրամ,այլ դոտացիաներից մուտքերը՝ 3,535.0 հազար դրամ, պետական բյուջեից կապիտալ ծախսերի ֆինանսավորման նպատակային հատկացումներից (սուբվենցիաներ) մուտքերը կազմել են 743,721.9 հազար դրամ։

**Այլ եկամուտներ.**

Արթիկ համայնքի 2024 թվականի բյուջեով այլ եկամուտների գծով նախատեսված էր 345,423.6 հազար դրամ, որից.

- գույքի (այդ թվում հողերի) վարձակալությունից եկամուտների գծով փաստացի մուտքերը կազմել են 50,231.1 հազար դրամ, ծրագրված 53,161.6 հազար դրամի դիմաց կամ կատարողականը կազմել է 94.5%,

- Պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցների գծով փաստացի մուտքերը կազմել են 3,998.0 հազ. դրամ կամ կատարողականը կազմել է 100%,

- օրենքով սահմանված դեպքերում համայնքային հիմնարկների կողմից առանց տեղական տուրքի գանձման մատուցվող ծառայությունների դիմաց ստացվող (գանձվող) այլ վճարների գծով փաստացի կատարողականը կազմել է  425.0 հազար դրամ,

- տեղական վճարների գծով փաստացի եկամուտները կազմել են 148,042.0 հազար դրամ, նախատեսված 131,944.0 հազար դրամի նկատմամբ կամ նախատեսվածի 112.2%-ը: Այդ թվում Աղբահանության վճարների մասով մուտքերը կազմել են 37,537.9 հազար դրամ, ծրագրված 36,100.0 հազ. դրամի դիմաց կամ նախատեսվածի 104.0 %-ը:

- վարչական իրավախախտումներից փաստացի մուտքերը կազմել են 250.0 հազար դրամ, նախատեսված 200.0 հազար դրամի դիմաց կամ նախատեսվածի 125.0%-ը,

- համայնքի գույքին պատճառված վնասների փոխհատուցումից մուտքերը կազմել են 8.0 հազար դրամ,

- օրենքով և իրավական այլ ակտերով սահմանված` համայնքի բյուջե մուտքագրման ենթակա այլ եկամուտների գծով մուտքերը կազմել են 142,477.5 հազար դրամ:

***Ծախսեր***

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի միջոցների հաշվին կատարվել է 3,413,527.9 հազար դրամի ծախսեր, ծրագրված (ճշտված) 3,980,459.2 հազար դրամի դիմաց կամ ծրագրվածի 85.8%-ը։ Փաստացի կատարված ծախսերը եկամուտների տեսակարար կշռում կազմում են 96.1%։ Ընդամենը փաստացի ծախսերից 1,979,869.3 հազար դրամն ուղղվել են ընթացիկ ծախսերին (վարչական բյուջե), իսկ 1,471,609.8 հազար դրամը՝ կապիտալ բնույթի զուտ ծախսերին (ֆոնդային բյուջե՝ Ոչ ֆինանսական ակտիվների գծով ծախսեր)։ Ոչ ֆինանսական ակտիվների օտարումից մուտքերը կազմել են 37,951.2 հազար դրամ։

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի փաստացի ծախսերի ծավալներում գերակշիռ են կրթության բնագավառի (կրթություն, առողջապահություն, սոցիալական ապահովություն) ծախսերը, որոնց տեսակարար կշիռը ընդհանուր ծախսերի մեջ կազմում է 36.5%, տրանսպորտի բնագավառին (այդ թվում՝ ճանապարհային տրանսպորտի) վերաբերող ծախսերինը՝ 16.1%, շրջակա միջավայրի պաշտպանությանն ուղղված ծախսերինը՝ 8.2%, ընդհանուր բնույթի հանրային ծառայություններինը՝ 17.5%, գյուղատնտեսության բնագավառինը՝ 2․9%, ոռոգման բնագավառինը՝ 2.9%, նավթամթերք և բնական գազ բնագավառինը՝ 5․6%, բնակարանային և շինարարություն և կոմունալ ծառայություն բնագավառինը՝ 4.5%, հանգիստ, մշակույթ և կրոն բնագավառինը՝ 6.4%, սոցիալական պաշտպանություն բնագավառինը՝ 0.5%, տնտեսական հարաբերություններ /այլ դասերին չպատկանող/ բնագավառինը՝ 1․1%:

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի ծախսերի կատարողականն ըստ բյուջետային ծախսերի տնտեսագիտական դասակարգման հոդվածների խմբերի ունի հետևյալ պատկերը.

հազար դրամ

|  |  |  |  |
| --- | --- | --- | --- |
| **Բյուջետային ծախսերի տնտեսագիտական դասակարգման հոդվածների խմբերի անվանումը** | **Տարեկան ճշտված բյուջեով նախատեսված** | **Փաստացի կատարված** | **Կատարման %** |
| Աշխատանքի վարձատրություն | 508,848.6 | 466,796.4 | 91.7% |
| Ծառայությունների և ապրանքների ձեռքբերման | 416,725.9 | 240,488.8 | 57.7% |
| Սուբսիդիաներ | 1,206,054.8 | 1,118,552.4 | 92.7% |
| Դրամաշնորհներ | 18,625.0 | 16,960.0 | 91.1% |
| Սոցիալական նպաստներ և կենսաթոշակներ | 116,620.4 | 111,965․4 | 96.0% |
| Այլ ծախսեր | 110,884.8 | 25,106.3 | 22.6% |
| Հիմնական միջոցներ | 1,607,699.7 | 1,471․609․8 | 91.5% |
| Հիմնական միջոցների իրացումից մուտքեր | -1,000.0 | -12,243.3 | 1224.3% |
| Չարտադրված ակտիվների իրացումից մուտքեր | -4,000.0 | -25,707.9 | 642.7% |
| **Ընդամենը** | 3,980,459.2 | 3,413,527․9 | 85.8% |

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի ծախսերի կատարողականն ըստ բյուջետային ծախսերի գործառնական դասակարգման բաժինների ունի հետևյալ պատկերը.

հազար դրամ

|  |  |  |  |
| --- | --- | --- | --- |
| **Բյուջետային ծախսերի գործառնական դասակարգման բաժնի անվանումը** | **Տարեկան (ճշտված) բյուջեով նախատեսված** | **Փաստացի կատարված** | **Կատարման %** |
| Ընդհանուր  բնույթի հանրային ծառայություններ | 747,725․4 | 598,705․2 | 80․1% |
| Պաշտպանություն | 4,000.0 | 0,0 | 0.0% |
| Տնտեսական հարաբերություններ | 1,101,544.5 | 902,043.7 | 81.9% |
| Շրջակա միջավայրի պաշտպանություն | 293,790.0 | 280,496.3 | 95.5% |
| Բնակարանային շինարարություն և կոմունալ ծառայություն | 201,569.8 | 153,750.6 | 76.3% |
| Հանգիստ, մշակույթ և կրոն | 229,834.4 | 217,146.1 | 94.5% |
| Կրթություն | 1,325,508.9 | 1,245,491.1 | 94.0% |
| Սոցիալական պաշպանություն | 18,000.0 | 15,895.0 | 88.3% |
| Պահուստային ֆոնդեր | 58,486.2 | 0.0 | 0.0 |
| **Ընդամենը** | 3,980,459.2 | 3,413,527.9 | 85.8% |

Հայաստանի Հանրապետության Շիրակի մարզի Արթիկ համայնքի 2024 թվականի բյուջեի ծախսերի կատարողականի` ըստ բյուջետային ծախսերի գործառական դասակարգման բաժինների և տնտեսագիտական դասակարգման հոդվածների խմբերի վերլուծությամբ (բացառությամբ պատվիրակված լիազորությունների)  նախատեսված ցուցանիշներից փաստացի կատարողականների շեղումը պայմանավորված է ծրագրերի գծով առկա տնտեսումներով։

Ստորև ներկայացվում են Հայաստանի Հանրապետության Շիրակի մարզի Արթիկ համայնքի 2024 թվականի բյուջեով կատարված ծախսերի վերլուծությունը և հիմնավորումը՝ ըստ ծախսային ծրագրերի.

1. **Օրենսդիր և գործադիր մարմիններ, պետական կառավարում /01.1.1/** ծրագրով 2024 թվականի ճշտված բյուջեվ նախատեսվել էր 621,053.7 հազար դրամ, որից փաստացի ծախսը կազմել է 528,726.7 հազար դրամ կամ նախատեսվածի 85.1%-ը, որը ավել է 2023 թվականի փաստացի կատարողական ցուցանիշից 61,212.0 հազար դրամով: Ծրագրի գծով 2024 թվականի խնայողականությունը կազմել է 92,327.0 հազար դրամ: Այս ծախսերն իրականացվել են հիմնականում հաշվի առնելով գործող օրենսդրության պահանջները, խորհրդատվական բնույթ կրող նորմատիվները:

Նշված ծրագրով նախատեսված ծախսերում աշխատավարձի գծով փաստացի ծախսերը կազմում են 415,711.8 հազ. դրամ նախատեսվածի 450,000.0 հազ. դրամի դիմաց կամ 92.4%: Աշխատավարձի գծով ծախսերն իրականացվել են Հայաստանի Հանրապետության Շիրակի մարզի Արթիկ համայնքի ավագանու 2023 թվականի նոյեմբերի 21-ի 159-Ա որոշմամբ սահմանված հաստիքացուցակի հիման վրա օրենսդրությամբ սահմանված կարգով:

Արթիկի համայնքապետարանի աշխատակազմի աշխատողների պարգևատրման գծով ծախսերը կազմել են 44,348.1 հազար դրամ՝ նախատեսված 50,000.0 հազ. դրամի դիմաց կամ կատարողականը կազմել է 88,7%:

Էներգետիկ ծառայությունների գծով ծախսերը կազմել է 7,746.4 հազ. դրամ՝ նախատեսված 10,000.0 հազ. դրամի դիմաց կամ կատարողականը կազմել է 77.5%, որը ներառում է Արթիկի համայնքապետարանի և վարչական կենտրոնների ջեռուցման ծախսերը:

Կոմունալ ծառայությունները ներառում են վարչական շենքերի ջրամատակարարման և ջրահեռացման ծախսերը, որի գծով փաստացի ֆինանսավորումը կազմել է 1,363.3 հազար դրամ նախատեսվածի 1,800.0 հազար դրամի դիմաց:

Կապի ծառայությունների գծով ծախսերը կազմել են 2,557,0 հազար դրամ՝ նախատեսված 3,000.0 հազար դրամի դիմաց կամ կատարողականը կազմել է 85,2%, որը ներառում է փոստային, քաղաքային հեռախոսակապի, բջջային կապի, ինտերնետային կապի ծառայություններին տրամադրված գումարները:

Ապահովագրական ծախսերը կազմել են 266.0 հազար դրամ կամ կատարողականը կազմել է 44.3%, որն ուղղվել է Արթիկի համայնքապետարանի հաշվեկշռում հաշվառված փոխադրամիջոցների պարտադիր ապահովագրական գործընթացն իրականացնելուն:

Գույքի և սարքավորումների վարձակալության գծով ծախսերը կազմել են 2,400․0 հազար դրամ՝ նախատեսված 2,600.0 հազար դրամի դիմաց կամ կատարողականը կազմել է 92,3%։

Ներքին գործուղումների գծով ծախսը կազմել է 1,303.2 հազար դրամ՝ նախատեսված 2,000.0 հազար դրամի դիմաց, կատարողականը կազմել է 65.2%:

Արտասահմանյան գործուղումների գծով ծախսերը կազմել են 965.1 հազար դրամ՝ նախատեսված 7,000.0 հազար դրամի դիմաց, կատարողականը կազմել է 13.8%: Բոլոր ծախսերը հաշվարկվել են Հայաստանի Հանրապետության կառավարության 2005 թվականի դեկտեմբերի 29-ի N 2335-Ն որոշմամբ սահմանված նորմատիվներով:

Վարչական ծառայությունների գծով Հայաստանի Հանրապետության Շիրակի մարզի Արթիկի համայնքապետարանի աշխատակազմի պատճենահանման ծառայությունների ծախսեր չի կատարվել՝ նախատեսված 500.0 հազար դրամի դիմաց։

Համակարգչային ծառայությունների գծով ծախսերը կազմել են 246.0 հազար դրամ՝ նախատեսված 1,290.0 հազար դրամի դիմաց կամ նախատեսված ցուցանիշը կատարվել է 19.1%-ով, ինչը ներառում է «Հայկական ծրագրեր» համակարգի սպասարկման ծառայությունը:

Աշխատակազմի մասնագիտական զարգացման ծառայությունների գծով նախատեսված 1,000.0 հազար դրամի դիմաց փաստացի ծախսը կազմել է 76.0 հազար դրամ կամ նախատեսված ցուցանիշը կատարվել է 7.6%-ով:

Տեղեկատվական ծառայությունների գծով ծախսերը կազմել են 296.4 հազար դրամ՝ նախատեսված 400.0 հազար դրամի դիմաց կամ նատեսված ցուցանիշը կատարվել է 74.1%-ով: Այս ծախսերը ներառում են ամսագրերի, թերթերի ձեռք բերման ծախսերը:

Ներկայացուցչական ծախսերի գծով փաստացի կատարողականը կազմել է 1,037.0 հազար դրամ՝ նախատեսված 5,000.0 հազար դրամի դիմաց կամ նախատեսված ցուցանիշը կատարվել է 20.7%-ով, ինչի շրջանակներում ապահովվել է Արթիկի համայնքապետարան ժամանած պատվիրակությունների, ինչպես նաև ավագանու նիստերի ժամանակ կազմակերպված հյուրասիրությունները:

Ընդհանուր բնույթի այլ ծառայությունների գծով փաստացի կատարողականը կազմել է 225.0 հազար դրամ՝ նախատեսված 500.0 հազար դրամի դիմաց կամ նախատեսված ցուցանիշը կատարվել է 45.0%-ով, ինչի շրջանակներում իրականացվել է պատվոգրերի, շնորհակալագրերի պատճենահանման ծառայություններ:

Մասնագիտական ծառայությունների գծով փաստացի ֆինանսավորումը կազմել է 596.6 հազար դրամ՝ նախատեսված 1000.0 հազար դրամի դիմաց կամ նախատեսված ցուցանիշը կատարվել է 59.7%-ով, որի շրջանակներում իրականացվել է գազասպառման համակարգերի տեխնիկական սպասարկման ծառայությունները:

Շենքերի և կառույցների ընթացիկ նորոգման և պահպանման գծով փաստացի ծախսեր չի կատարվել՝ նախատեսված 5000.0 հազար դրամի դիմաց:

Մեքենաների և սարքավորումների ընթացիկ նորոգման և պահպանման գծով փաստացի կատարողականը կազմել է 6,117.0 հազար դրամ՝ նախատեսված 10,000.0 հազար դրամի դիմաց կամ կատարողականը կազմել է 61.2%: Այս հոդվածով նախատեսված գումարների շրջանակներում իրականացվել են համայնքապետարանի հաշվեկշռում հաշվառված ավտոմեքենաների պահպանման և նորոգման, համակարգչային տեխնիկայի ընթացիկ նորոգման ու պահպանման, համակարգչային ծրագրերի ապահովման սպասարկման ծառայությունների մատուցման հետ կապված ծախսերը։

Գրասենյակային նյութեր և հագուստ հոդվածով փաստացի իրականացվել է 4,009.3 հազար դրամի ծախս՝ նախատեսված 5,000.0 հազար դրամի դիմաց կամ կատարվել է 80․2%-ով: Նշված հոդվածի շրջանակներում ձեռք են բերվել գրասենյակային նյութեր (թուղթ, գրիչ, արագակար, մատիտ, թղթապանակ ռեգիստր և այլն):

Տրանսպորտային նյութեր հոդվածով փաստացի իրականացվել է 5,064.0 հազար դրամի ծախս՝ նախատեսված 10,000.0 հազար դրամի դիմաց կամ կատարվել է 50.6%-ով: Նշված հոդվածի շրջանակներում ձեռք են բերվել սեղմված բնական գազ, դիզելային վառելիք, ինչը ներառում է համայնքապետարանին սպասարկող փոխադրամիջոցների վառելիքի ծախսերը:

Կենցաղային և հանրային սննդի նյութերի գծով փաստացի իրականացվել է 4,194.6 հազար դրամի ծախս՝ նախատեսված 5,000.0 հազար դրամի դիմաց կամ կատարվել է 83.9%-ով: Նշված հոդվածի շրջանակներում ձեռք են բերվել տնտեսական ապրանքներ:

Հատուկ նպատակային այլ նյութերի գծով փաստացի իրականացվել է 1,721.8 հազար դրամի ծախս՝ նախատեսված 2,500.0 հազար դրամի դիմաց կամ կատարվել է 68.9%-ով: Նշված հոդվածի շրջանակներում ձեռք են բերվել շախմատի և սեղանի խաղեր, աշխատանքային օրենսգիրք, ցանցային սվիչ, հատուկ նպատակային նյութեր:

Պարտադիր վճարների գծով փաստացի կատարողականը կազմել է 184․9 հազար դրամ՝ նախատեսված 400.0 հազար դրամի դիմաց, որի շրջանակներում նախատեսվել և իրականացվել է համայնքապետարանի հաշվեկշռում հաշվառված մեքենաների տեխնիկական զննման ծախսերը:

Տրանսպորտային սարքավորումների գծով փաստացի ծախսը կազմել է 16,392․0 հազար դրամ՝ նախատեսված 18,463.7 հազար դրամի դիմաց։ Այն ուղղվել է համայնքապետարանի աշխատակազմի համար անհրաժեշտ փոխադրամիջոցի ձեռք բերմանը:

Վարչական սարքավորումների գծով փաստացի ծախսը կազմել է 10,380.3 հազար դրամ՝ նախատեսված 18,000.0 հազար դրամի դիմաց կամ կատարողականը կազմել է 57.7%: Այն ուղղվել է համայնքապետարանի աշխատակազմի համար անհրաժեշտ համակարգչային տեխնիկայի ձեռք բերմանը:

Այլ մեքենաների և սարքավորումների գծով փաստացի ծախսը կազմել է 1,525.0 հազար դրամ՝ նախատեսված 10,000.0 հազար դրամի դիմաց կամ կատարողականը կազմել է 15.2%: Ձեռք է բերվել արևային կայանի հաշվիչ և շչակներ։

1. **Ընդհանուր բնույթի այլ ծառայություններ** /01.3.3/ ծրագրով 2024 թվականի ճշտված բյուջեվ նախատեսվել էր 11,784.0 հազար դրամ, որից փաստացի ծախսը կազմել է 9,659.1 հազար դրամ կամ նախատեսվածի 82.0%-ը, որը ավել է 2023 թվականի փաստացի կատարողական ցուցանիշից 681.1 հազար դրամով:

Նշված ծրագրով նախատեսված ծախսերում համակարգչային ծառայությունների գծով փաստացի ծախսերը կազմում են 3,804.0 հազ. դրամ նախատեսված 3,804.0 հազ. դրամի դիմաց կամ 100.0%: Այն ուղղվել է «ՏՀԶՎԿ» ՀԿ-ին որպես ծրագրի սպասարկման վճար, համայնքների եկամուտների կառավարման էլեկտրոնային համակարգի տեխնիկական սպասարկման ծառայությանը:

Ընդհանուր բնույթի այլ ծառայությունների գծով փաստացի ծախսը կազմել է 1,987.2 հազար դրամ նախատեսված 2,000.0 հազար դրամի դիմաց կամ 99.4%: Այն ուղղվել է ուղևորափոխադրման մասնագիտացված ծառայությանը:

Աշխատողների աշխատավարձեր և հավելավճարների գծով փաստացի ծախսը և նախատեսված ծախսը կազմել է 3,998.0 հազար դրամ կամ 100.0%: ՔԿԱԳ աշխատողների աշխատավարձի գծով ծախսերն իրականացվել են Հայաստանի Հանրապետության Շիրակի մարզի Արթիկ համայնքի ավագանու 2023 թվականի նոյեմբերի 21-ի 159-Ա որոշմամբ սահմանված հաստիքացուցակի հիման վրա օրենսդրությամբ սահմանված կարգով: Այս հոդվածով նախատեսված ծախսերը իրականացվել են Հայաստանի Հանրապետության պետական բյուջեից, որպես պետության կողմից Արթիկ համայնքին պատվիրակված լիազորություններ:

1. **Ընդհանուր բնույթի հանրային ծառայություններ/այլ դասերին չպատկանող/** /01.6.1/ ծրագրով 2024 թվականի ճշտված բյուջեվ նախատեսվել էր 114,887.7 հազար դրամ, որից փաստացի ծախսը կազմել է 60,319.3 հազար դրամ կամ նախատեսվածի 52.5%-ը, որը ավել է 2023 թվականի փաստացի կատարողական ցուցանիշից 38,993.4 հազար դրամով:

Նշված ծրագրով նախատեսված ծախսերում ներքին գործուղումների գծով փաստացի ծախսը կազմել է 5,050.0 հազար դրամ՝ նախատեսված 5,050.0 հազար դրամի դիմաց կամ 100.0%:

Տեղեկատվական ծառայությունների գծով ծախսերը կազմել են 640.4 հազար դրամ՝ նախատեսված 800.0 հազար դրամի դիմաց կամ նատեսված ցուցանիշը կատարվել է 80.1%-ով: Այս ծախսերը ներառում են ամսագրերի, թերթերի ձեռք բերման ծախսերը, հակակարկտային ծառայությունների մոնիտորինգային ծառայությունները, հեռուստահայտարարությունների ծառայությունների մատուցումը, հայտարարությունների տպագրման և հրապարակման ծառայությունները:

Ընդհանուր բնույթի այլ ծառայությունների գծով փաստացի կատարողականը կազմել է 4,276.0 հազար դրամ՝ նախատեսված 8,000.0 հազար դրամի դիմաց կամ նախատեսված ցուցանիշը կատարվել է 53.5%-ով, ինչի շրջանակներում իրականացվել է սգո ծառայությունների մատուցում, տրանսպորտային միջոցների վարձակալության ծառայությունները, Հայաստանի Հանրապետության Շիրակի մարզի Արթիկ համայնքի դրոշի, զինանշանի ստեղծման համար գծագրական և նկարչական փաթեթների կազմման ծառայությունները:

Մասնագիտական ծառայությունների գծով փաստացի կատարողականը կազմել է 10,390.8 հազար դրամ՝ նախատեսված 23,025.0 հազար դրամի դիմաց կամ նախատեսված ցուցանիշը կատարվել է 45.0%-ով, ինչի շրջանակներում իրականացվել է արխիվային փաստաթղթերի կարգավորման ծառայություններ, ներքին աուդիտի ծառայությունների մատուցում, անշարժ և շարժական գույքի վերագնահատման ծառայություններ, հողի ագրոքիմիական հետազոտություն, արևային համակարգի սպասարկամն ծառայություն, գազասպառման համակարգի տեխնիկական սպասարկում, չափագրում և գեոդեզիա, բժշկական ծառայություններ՝ թափառող շների ստերիլիզացման ծառայություն:

Շենքերի և կառույցների ընթացիկ նորոգում և պահպանում հոդվածով փաստացի ծախսը կազմել է300.0 հազար դրամ՝ նախատեսված 1,500.0 հազար դրամի դիմաց, ինչի շրջանակներում իրականացվել է հակակարկտային կայանների ընթացիկ վերանոգում և պահպանում:

Հատուկ նպատակային այլ նյութերի գծով փաստացի իրականացվել է 250.0 հազար դրամի ծախս՝ նախատեսված 3,000.0 հազար դրամի դիմաց կամ կատարվել է 8.3%-ով: Նշված հոդվածի շրջանակներում ձեռք են բերվել էլեկտրական մալուխ:

Այլ ընթացիկ դրամաշնորհների գծով փաստացի իրականացվել է 2,270.0 հազար դրամի ծախս՝ նախատեսված 3,875.0 հազար դրամի դիմաց կամ կատարվել է 58.6%-ով: Նշված հոդվածի շրջանակներում իրականացվել է «Կարմիր գիծ» ծրագրի և «Ժողովրդավարական զարգացում և լավ կառավարում Հայաստանում-Փուլ 2» ծրագրերի համաֆինանսավորում՝ թվով 2 ծրագրերի համար:

Այլ կապիտալ դրամաշնորհների գծով փաստացի իրականացվել է 2,695.0 հազար դրամի ծախս՝ նախատեսված 2,755.0 հազար դրամի դիմաց կամ կատարվել է 97.8%-ով: Նշված հոդվածի շրջանակներում իրականացվել է համաֆինանսավորում՝ թվով 2 ծրագրերի համար՝ Հայաստանի վերականգնվող էներգետիկայի և էներգախնայողության հիմնադրամին և Հայկական Կարիտաս ԲՀԿ-ին: Նվիրատվություններ այլ շահույթ չհետապնդող կազմակերպություններին հոդվածով փաստացի իրականացվել է 9,104.1 հազար դրամի ծախս՝ նախատեսված 16,050.0 հազար դրամի դիմաց կամ կատարվել է 56.7%-ով: Նշված հոդվածի շրջանակներում իրականացվել է նվիրատվություն «Գյումրու երիտասարդական նախաձեռնությունների կենտրոն» ՀԿ-ին՝ 8,574.4 հազար դրամ, «Հայաստանի համայնքների միությանը»՝ 529.7 հազար դրամ:

Պարտադիր վճարների գծով փաստացի իրականացվել է 2,944.0 հազար դրամի ծախս՝ նախատեսված 20,000.0 հազար դրամի դիմաց կամ կատարվել է 14.7%-ով: Նշված հոդվածի շրջանակներում նախատեսվել և իրականացվել է պետական տուրքերի և ՀՀ ԿԱ անշարժ գույքի կադաստրի պետական կոմիտեի կողմից ծառայությունների մատուցման վճարման ծախսերը:

Շենքերի և շինությունների կառուցում հոդվածով փաստացի ծախս չի իրականացվել՝ նախատեսված 4,160.4 հազար դրամի դիմաց:

Շենքերի և շինությունների կապիտալ վերանորոգում հոդվածով փաստացի իրականացվել է 22,399․1 հազար դրամի ծախս՝ նախատեսված 22,672.3 հազար դրամի դիմաց կամ կատարվել է 98.8%-ով: Նշված գումարի շրջանակներում իրականացվել է Հայաստանի Հանրապետության Շիրակի մարզի Արթիկ քաղաքի Աբովյան 7 և Աբովյան 13 թաղամասերի խաղահրապարակների ցանկապատի կառուցում։

Նախագծահետազոտական ծախսեր հոդվածով փաստացի ծախս չի իրականացվել՝ նախատեսված 4,000.0 հազար դրամի դիմաց:

1. **Ռազմական պաշտպանություն** /02.1.1/ ծրագրով 2024 թվականի ճշտված բյուջեվ նախատեսվել էր 4,000.0 հազար դրամ, որից փաստացի ծախս չի կատարվել։
2. **Գյուղատնտեսություն** /04.2.1/ ծրագրով 2024 թվականի ճշտված բյուջեվ նախատեսվել էր 98,489.0 հազար դրամ, որից փաստացի ծախսը կազմել է 98,489.0 հազար դրամ կամ նախատեսվածի 100%-ը, որը պակաս է 2023 թվականի փաստացի կատարողական ցուցանիշից 251,421.2 հազար դրամով: Նշված գումարի շրջանակներում իրականացվել է «Բուսաբուծության աջակցության» ծրագրի շրջանակներում Հայաստանի Հանրապետության Շիրակի մարզի Արթիկ համայնքի գարնանացան գարու արտադրության խթանման 2024 թվականի պետական աջակցության ծրագրի մասնակիցներին փոխհատուցում և նշված ծրագրի շրջանակներում անցկացվող մոնիթորինգի հանձնաժողովի թվով 6 անդամներին դրամական խրախուսում։

**Ոռոգում** /04.2.4/ ծրագրով 2024 թվականի ճշտված բյուջեվ նախատեսվել էր 162,105.7 հազար դրամ, որից փաստացի ծախսը կազմել է 97,640.6 հազար դրամ կամ նախատեսվածի 60.2%-ը, որը ավել է 2023 թվականի փաստացի կատարողական ցուցանիշից 57,460.2 հազար դրամով:Շենքերի և շինությունների կառուցում հոդվածով փաստացի ծախսը կազմել է 83,003․3 հազար դրամ՝ նախատեսված 92,997.2 հազար դրամի դիմաց կամ կատարվել է 89.3%-ով: Նշված գումարի շրջանակներում իրականացվել է Հայաստանի Հանրապետության Շիրակի մարզի Արթիկ համայնքի Սպանդարյան և Նոր Կյանք բնակավայրերի ոռոգման ցանցի կառուցման աշխատանքներ՝ պետական բյուջեի ներդրում՝ 70,114․3 հազար դրամ, ծրագրի գումարի 65%-ը /2023թ-ի ծրագիր/: Հայաստանի Հանրապետության Շիրակի մարզի Արթիկ համայնքի Անուշավան և Վարդաքար բնակավայրերի ոռոգման համակարգի կառուցում՝ համայնքի բյուջեի ներդրում՝ 12,889․0 հազար դրամ, ծրագրի գումարի 30%-ը /2024թվականի ծրագիր/։

Շենքերի և կառույցների ընթացիկ նորոգում և պահպանում հոդվածով փաստացի ծախսը կազմել է 12,360․3 հազար դրամ՝ նախատեսված 13,420.9 հազար դրամի դիմաց կամ կատարվել է 92.1%-ով: Նշված գումարի շրջանակներում իրականացվել է Հայաստանի Հանրապետության Շիրակի մարզի Արթիկ համայնքի մի շարք բնակավայրերի սելավատարների մաքրման աշխատանքներ։

Նախագծահետազոտական ծախսեր հոդվածով փաստացի ծախսը կազմել է 2,277․0 հազար դրամ՝ նախատեսված 2,500.0 հազար դրամի դիմաց:

1. **Նավթամթերք և բնական գազ** /04.3.2/ ծրագրով 2024 թվականի ճշտված բյուջեվ նախատեսվել էր 195,767.9 հազար դրամ, որից փաստացի ծախսը կազմել է 193,144.1 հազար դրամ կամ նախատեսվածի 98.7%-ը, որը ավել է 2023 թվականի փաստացի կատարողական ցուցանիշից 149,005.7 հազար դրամով: Նշված գումարի շրջանակներում կատարվել են Արթիկ համայնքի մի շարք բնակավայրերի գազատարի ներքին ցանցի կառուցման աշխատանքներ՝ համայնքի ներդրում 45%: Համայնքի բյուջեից ֆինանսավորված գումարի չափը կազմել է 70,490․4 հազար դրամ, իսկ պետական բյուջեից՝ 122,653․7 հազար դրամ։
2. **Ճանապարհային տրանսպորտ** /04.5.1/ ծրագրով 2024 թվականի ճշտված բյուջեվ նախատեսվել էր 650,181.9 հազար դրամ, որից փաստացի ծախսը կազմել է 550,721.2 հազար դրամ կամ նախատեսվածի 84.7%-ը, որը ավել է 2023 թվականի փաստացի կատարողական ցուցանիշից 73,731.3 հազար դրամով: Նշված գումարի շրջանակներում կատարվել են Արթիկ քաղաքի մի շարք փողոցների փոսորակների վերանորոգման աշխատանքներ՝ 41,013․5 հազար դրամ, ²ñÃÇÏ քաղաքի Բարեկամության այգու պարսպի և աստիճանների նորոգման աշխատանքներ՝ 917․7 հազար դրամ։ Նշված ծրագրով կատարվել են Արթիկ համայնքի մի շարք բնակավայրերի փողոցների ասֆալտապատման /համայնքի ներդրում 55%/ և տուֆ քարով սալապատման /համայնքի ներդրում 35%/ աշխատանքների ձեռք բերում: Համայնքի բյուջեից փաստացի ծախսը կազմել է 255,053.3 հազար դրամ, պետական բյուջեից՝ 244,204.1 հազար դրամ: Կատարվել է նաև նախագծանախահաշվային փաստաթղթերի մշակման ծառայությունների հետ կապված ծախսեր՝ 9,532.6 հազար դրամի չափով։
3. **Աղբահանում** /05.1.1/ ծրագրով 2024 թվականի ճշտված բյուջեվ նախատեսվել էր 52,000.0 հազար դրամ, որից փաստացի ծախսը կազմել է 47,783.0 հազար դրամ կամ նախատեսվածի 91.9%-ը, որը պակաս է 2023 թվականի փաստացի կատարողական ցուցանիշից 23,856.5 հազար դրամով:

Նշված ծրագրով նախատեսված ծախսերում կոմունալ ծառայությունների գծով փաստացի ծախսը կազմել է 46,799.0 հազար դրամ՝ նախատեսված 47,000.0 հազար դրամի դիմաց կամ 99.6%: Նշված հոդվածի շրջանակներում իրականացվել է համայնքում աղբահանության ծառայություններ:

Ընդհանուր բնույթի այլ ծառայությունների գծով փաստացի ծախս չի կատարվել՝ նախատեսված 2,000.0 հազար դրամի դիմաց:

Հատուկ նպատակային այլ նյութերի գծով փաստացի ծախսը կազմել է 984.0 հազար դրամ՝ նախատեսված 3,000.0 հազար դրամի դիմաց կամ 32.8%: Նշված հոդվածի շրջանակներում իրականացվել է համայնքում անցկացվող շաբաթօրյակի համար անհրաժեշտ ապրանքների ձեռք բերում:

1. **Շրջակա միջավայրի պաշտպանություն /այլ դասերին չպատկանող/** /05.6.1/ ծրագրով 2024 թվականի ճշտված բյուջեվ նախատեսվել էր 241,790.0 հազար դրամ, որից փաստացի ծախսը կազմել է 232,713.3 հազար դրամ կամ նախատեսվածի 96.2%-ը, որը ավել է 2023 թվականի փաստացի կատարողական ցուցանիշից 80,235.5 հազար դրամով: Նշված ծրագրով սուբսիդիա է հատկացվում «Արթիկի համայնքային տնտեսություն» ՀՈԱԿ-ին՝ իր կանոնադրությամբ սահմանված գործունեությունը իրականացնելու համար /աշխատողների թվաքանակը՝ 84/:
2. **Ջրամատակարարում** /06.3.1/ ծրագրով 2024 թվականի ճշտված բյուջեվ նախատեսվել էր 1,000.0 հազար դրամ, որից փաստացի ծախս չի կատարվել:
3. **Փողոցների լուսավորում** /06.4.1/ ծրագրով 2024 թվականի ճշտված բյուջեվ նախատեսվել էր 95,037.0 հազար դրամ, որից փաստացի հատկացված գումարի չափը կազմել է 85,341.2 հազար դրամ կամ նախատեսվածի 89.8%-ը, որը պակաս է 2023 թվականի փաստացի կատարողական ցուցանիշից 3,441.8 հազար դրամով: Նշված ծրագրով կատարվել են Արթիկ համայնքի մի շարք բնակավայրերի փողոցային լուսավորության ցանցի անցկացման աշխատանքների գծով ծախսեր /համայնքի ներդրում 45%/: Համայնքի բյուջեից փաստացի հատկացրած գումարի չափը կազմում է 24,278.9 հազ. դրամ նախատեսվածի 24,279.0 հազ. դրամի դիմաց կամ 100.0%։Պետական բյուջեից հատկացումը կկատարվի 2025թվականին։ Նշված ծրագրով կատարվել է նաև էլեկտրաէներգիայի բաշխման, էներգասպառման համակարգի էներգախնայողության, սպառման համակարգը էլեկտրական ցանցին միացման ծառայությունների ձեռք բերում՝ 52,846․2 հազ. դրամ:
4. **Բնակարանային շինարարության և կոմունալ ծառայություններ** /06.6.1/ ծրագրով 2024 թվականի ճշտված բյուջեով նախատեսվել էր 105,532.8 հազար դրամ, որից փաստացի ծախսը կազմել է 68,409.4 հազար դրամ կամ նախատեսվածի 64.8%-ը, որը պակաս է 2023 թվականի փաստացի կատարողական ցուցանիշից 82,374.4 հազար դրամով:

Նշված ծրագրով նախատեսված ծախսերում շենքերի և շինությունների կառուցում հոդվածով փաստացի ծախսերը կազմում են 64,619.4 հազ. դրամ նախատեսվածի 101,742.8 հազ. դրամի դիմաց կամ 63.5%։ Նշված գումարի շրջանակներում կատարվել է Հայաստանի Հանրապետության Շիրակի մարզի Արթիկ համայնքի բազմաբնակարան շենքերի տանիքների հիմնանորոգման աշխատանքներ /համայնքի ներդրում 55%/, որը համայնքի բյուջեից փաստացի հատկացրած գումարի չափն է ամբողջությամբ, իսկ պետական բյուջեից հատկացումը կկատարվի 2025 թվականին։ Նախագծանախահաշվային փաստաթղթերի մշակման ծառայությունների հետ կապված ծախսերը կազմել է 3,790.0 հազար դրամ՝ նախատեսված 3,790.0 հազար դրամի դիմաց:

1. **Հանգստի և սպորտի ծառայություններ** /8.1.1/ ծրագրով 2024 թվականի ճշտված բյուջեվ նախատեսվել էր 12,000.0 հազար դրամ, որից փաստացի ծախսը կազմել է 9,450.0 հազար դրամ կամ նախատեսվածի 78.8%-ը, որը պակաս է 2023 թվականի փաստացի կատարողական ցուցանիշից 4,280.0 հազար դրամով:

Այլ կապիտալ դրամաշնորհներ հոդվածով փաստացի ծախսը և նախատեսված ծախսը կազմում է 8,300.0 հազ. դրամ : Նշված գումարի շրջանակներում կատարվել է հատկացում համայնքի կողմից, որպես կապիտալ դրամաշնորհ` որպես Պեմզաշեն բնակավայրի այգու վերանորոգման ծրագրի համաֆինանսավորման գումար։

Այլ ընթացիկ դրամաշնորհներ հոդվածով փաստացի ծախսը և նախատեսված ծախսը կազմում է 700.0 հազ. դրամ: Նշված գումարի շրջանակներում կատարվել է հատկացում համայնքի կողմից, որպես ընթացիկ դրամաշնորհ` Արագած հովիտ տեղական ակտիվ խումբ տարածքային զարգացում ՀԿ-ին դրամաշնորհ։

Կրթական, մշակութային և սպորտային նպաստներ բյուջեից հոդվածով փաստացի ծախսը կազմել է 450.0 հազար դրամ՝ նախատեսված 3,000.0 հազար դրամի դիմաց կամ 15.0%: Նշված հոդվածի շրջանակներում հատկացվել է սպորտային նպաստներ համայնքային ենթակայության մարզադպրոցների սաներին և մարզիչներին:

1. **Գրադարաններ** /8.2.1/ ծրագրով 2024 թվականի ճշտված բյուջեվ նախատեսվել էր 46,330.0 հազար դրամ, որից փաստացի ծախսը կազմել է 45,794.3 հազար դրամ կամ նախատեսվածի 98.8%-ը, որը ավել է 2023 թվականի փաստացի կատարողական ցուցանիշից 5,413.6 հազար դրամով: Նշված ծրագրով սուբսիդիա է հատկացվում «Արթիկի գրադարան» ՀՈԱԿ-ին՝ իր կանոնադրությամբ սահմանված գործունեությունը իրականացնելու համար:
2. **Մշակույքի տներ, ակումբներ, կենտրոններ** /08.2.3/ ծրագրով 2024 թվականի ճշտված բյուջեվ նախատեսվել էր 147,504.4 հազար դրամ, որից փաստացի ծախսը կազմել է 143,216.8 հազար դրամ կամ նախատեսվածի 97.1%-ը, որը ավել է 2023 թվականի փաստացի կատարողական ցուցանիշից 27,120.4 հազար դրամով: Նշված ծրագրով սուբսիդիա է հատկացվում «Արթիկի Տիգրան Մանսուրյանի անվան մշակույթի կենտրոն» ՀՈԱԿ-ին և Հայաստանի Հանրապետության Շիրակի մարզի «Արթիկի Վարազ Սամուելյանի անվան մշակույթի տուն» ՀՈԱԿ-ի՝ իրենց կանոնադրությամբ սահմանված գործունեությունները իրականացնելու համար: Այլ ընթացիկ դրամաշնորհներ հոդվածով փաստացի ծախսը և նախատեսված ծախսը կազմում է 1000.0 հազ. դրամ : Նշված գումարի շրջանակներում կատարվել է հատկացում համայնքի կողմից՝ որպես «Սանհանգույցների վերանորոգում Սարատակ բնակավայրի մշակույթի տանը» ծրագրի համաֆինանսավորման գումար։

Շենքերի և շինությունների կապիտալ վերանորոգում հոդվածով փաստացի ծախսը կազմել է 45,327.0 հազար դրամ՝ նախատեսված 47,082.4 հազար դրամի դիմաց կամ 96.3% /պետական բյուջեից հատկացում/: Նշված հոդվածի շրջանակներում իրականացվել է Հայաստանի Հանրապետության Շիրակի մարզի Արթիկ համայնքի Փանիկ բնակավայրի մշակույթի տան հիմնանորոգման աշխատանքներ /2-րդ փուլ/:

Վարչական սարքավորումներ հոդվածով փաստացի ծախսը կազմել է 16743․0 հազար դրամ՝ նախատեսված 18281․0 հազար դրամի դիմաց կամ 91.6% /պետական բյուջեից հատկացում/:

1. **Այլ մշակութային կազմակերպություններ** /08.2.4/ ծրագրով 2024 թվականի ճշտված բյուջեվ նախատեսվել էր 24,000.0 հազար դրամ, որից փաստացի ծախսը կազմել է 18,685.0 հազար դրամ կամ նախատեսվածի 77.9%-ը, որը ավել է 2023 թվականի փաստացի կատարողական ցուցանիշից 1,903.3 հազար դրամով: Նշված ծրագրի շրջանակներում կազմակերպվել է համայնքում մշակութային միջոցառումներ:
2. **Նախադպրոցական կրթություն** /09.1.1/ ծրագրով 2024 թվականի ճշտված բյուջեվ նախատեսվել էր 1,007,783.3 հազար դրամ, որից փաստացի ծախսը կազմել է 948,946.2 հազար դրամ կամ նախատեսվածի 94.2%-ը, որը ավել է 2023 թվականի փաստացի կատարողական ցուցանիշից 203,994.1 հազար դրամով: Սուբսիդիաներ ոչ-ֆինանսական համայնքային կազմակերպություններին հոդվածի շրջանակներում սուբսիդիա է հատկացվել համայնքային ենթակայության նախադպրոցական հիմնարկներին /թվով 16 ՀՈԱԿ/՝ իրենց կանոնադրությամբ սահմանված գործունեությունները իրականացնելու համար: Նշված հոդվածով փաստացի ծախսը կազմել է 473,805.5 հազար դրամ՝ նախատեսված 527,653.8 հազար դրամի դիմաց կամ նախատեսվածի 89.8%-ը: Շենքերի և շինությունների կապիտալ վերանորոգում հոդվածով փաստացի ծախսը կազմել է 470,790.7 հազար դրամ՝ նախատեսված 475,779.5 հազար դրամի դիմաց կամ 99.0%, որի շրջանակներում հատկացվել է Արթիկ համանյքի Արթիկ քաղաքի թիվ 1 ,3, 4 մանկապարտեզների, Լեռնակերտ բնակավայրերի մանկապարտեզի շենքերի հիմանորոգման աշխատանքներին։ Նախագծանախահաշվային փաստաթղթերի մշակման ծառայությունների հետ կապված ծախսերը նախատեսվել և հատկացվել է 4,350.0 հազար դրամ:
3. **Արտադպրոցական կրթություն** /09.5.1/ ծրագրով 2024 թվականի ճշտված բյուջեվ նախատեսվել էր 301,777.0 հազար դրամ, որից փաստացի ծախսը կազմել է 283,671.6 հազար դրամ կամ նախատեսվածի 94.0%-ը, որը ավել է 2023 թվականի փաստացի կատարողական ցուցանիշից 27,595.6 հազար դրամով: Նշված ծրագրով Սուբսիդիաներ ոչ-ֆինանսական համայնքային կազմակերպություններին հոդվածի շրջանակներում սուբսիդիա է հատկացվել համայնքային ենթակայության արտադպրոցական կրթության ոլորտի թվով 13 ՀՈԱԿ-ին՝ իրենց կանոնադրությամբ սահմանված գործունեությունները իրականացնելու համար: Նշված հոդվածով փաստացի ծախսը կազմել է 279,871.6 հազար դրամ՝ նախատեսված 297,877.0 հազար դրամի դիմաց կամ նախատեսվածի 94.0%-ը:

Նախագծանախահաշվային փաստաթղթերի մշակման ծառայությունների հետ կապված ծախսերը կազմել է 3,800.0 հազար դրամ՝ նախատեսված 3,900.0 հազար դրամի դիմաց:

1. **Կրթություն** /**այլ դասերին չպատկանող/** /09.8.1/ ծրագրով 2024 թվականի ճշտված բյուջեվ նախատեսվել էր 15,948.6 հազար դրամ, որից փաստացի ծախսը կազմել է 12,873.4 հազար դրամ կամ նախատեսվածի 80.7%-ը, որը ավել է 2023 թվականի փաստացի կատարողական ցուցանիշից 5,293.4 հազար դրամով:

Նշված ծրագրի շրջանակներում նվիրատվություններ այլ շահույթ չհետապնդող կազմակերպություններին հոդվածով հատկացված 12,873.4 հազար դրամը հատկացվել է, որպես նվիրատվություն, Հայաստանի Հանրապետության Շիրակի մարզի Արթիկ համայնքի «Մեղրաշենի միջնակարգ դպրոց», «Արևշատի Մետաքսեի անվան միջնակարգ դպրոց» և «Նահապետավանի միջնակարգ դպրոց», «Արթիկի թիվ 4 հիմնական դպրոց», «Արթիկի թիվ 8 հիմնական դպրոց», «Գեղանիստի միջնակարգ դպրոց» պետական ոչ առևտրային կազմակերպություններին, «Հակոբյաններ համահայկական մշակույթային կենտրոն» ՀԿ-ին:

1. **Սոցիալական հատուկ արտոնություններ** **/ այլ դասերին չպատկանող**/ /10.7.1/ ծրագրով 2024 թվականի ճշտված բյուջեով նախատեսվել էր 18,000.0 հազար դրամ, որից փաստացի ծախսը կազմել է 15,895.0 հազար դրամ կամ նախատեսվածի 88.3%-ը, որը ավել է 2023 թվականի փաստացի կատարողական ցուցանիշից 40.0 հազար դրամով:
2. **Ոչ ֆինանսական ակտիվների օտարումից մուտքեր** ծրագրով փաստացի մուտքերը կազմել է 37,951.2 հազար դրամ՝ նախատեսված 5,000.0 հազար դրամի դիմաց, այդ թվում հողի իրացումից մուտքերը կազմել է 25,707.9 հազար դրամ՝ նախատեսված 4,000.0 հազար դրամի դիմաց, իսկ այլ հիմնական միջոցների իրացումից մուտքերը կազմել է 12,243.3 հազար դրամ՝ նախատեսված 1,000.0 հազար դրամի դիմաց:

Առ 31/12/2024թվականի դրությամբ Հայաստանի Հանրապետության Շիրակի մարզի Արթիկ համայնքի բյուջեի վարչական մասի միջոցների տարեսկզբի ազատ մնացորդը կազմել է 597,449.4 հազ. դրամ, իսկ համայնքի բյուջեի ֆոնդային մասի միջոցների տարեսկզբի ազատ մնացորդը՝ 2,640.6 հազ. դրամ: